
1	Názov vzdelávacieho programu : 

			     			
	
	

            „Umenie v srdci“


		
Druhy štúdia:
Prípravné štúdium – dĺžka štúdia: najviac dva ročníky
Základné štúdium  –	1. stupeň  - dĺžka štúdia: najviac deväť ročníkov
	2. stupeň  - dĺžka štúdia: najviac štyri ročníky
Štúdium pre dospelých		- dĺžka štúdia: najviac štyri ročníky

Stupne základného umeleckého vzdelania:
Stupeň umeleckého vzdelania: ISCED 1 B 
Primárne umelecké vzdelanie
· prvá časť prvého stupňa základného štúdia
· dĺžka štúdia: najviac štyri ročníky

Stupeň umeleckého vzdelania: ISCED 2 B
Nižšie sekundárne umelecké vzdelanie
· druhá časť prvého stupňa základného štúdia
· dĺžka štúdia: najviac päť ročníkov

Vyučovací jazyk: slovenský

Študijná forma: denná

Druh školy: štátna

Predkladateľ:
Názov školy: Základná umelecká škola Nemšová
Adresa: Ľuborčianska 2, 914 41 Nemšová 
IČO: 37920201

Štatutárny orgán: riaditeľka školy Bc. Viera Muntágová, DiS. art.

Forma hospodárenia: rozpočtová organizácia s právnou subjektivitou

Zriaďovateľ: Mesto Nemšová

Koordinátor pre tvorbu Školského vzdelávacieho programu: Bc. Viera Muntágová, DiS. art. 

2	Vymedzenie vlastných cieľov a poslania výchovy a vzdelávania

Základná umelecká škola  Nemšová, so sídlom Ľuborčianska 2   Nemšová podľa § 49, ods. 1 a 2 zákona Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov zabezpečuje umeleckú výchovu a vzdelávanie podľa vzdelávacieho programu odboru vzdelávania prevažne pre žiakov základnej školy. Organizuje aj štúdium pre deti vo veku pred plnením povinnej školskej dochádzky, žiakov stredných škôl a dospelých. 
Naša škola v súčasnosti poskytuje základné umelecké vzdelanie , pripravuje na štúdium odborov vzdelávania umeleckého zamerania na stredných školách a na konzervatóriách, pripravuje na štúdium na vysokých školách s pedagogickým a umeleckým zameraním.
Školský vzdelávací program ďalej len (ŠkVP) školy vychádza a opiera sa o inovovaný Štátny vzdelávací program pre základné umelecké školy a upresňuje obsah vzdelávania ako profiláciu školy, v ktorej sú zakomponované záujmy a potreby žiakov, rodičov, zriaďovateľa a možnosti lokálnych podmienok.
V našej škole sa venujeme výučbe hudobného, výtvarného, literárno - drmatického a tanečného odboru, v rámci ktorých je výučba prispôsobená  individuálnym schopnostiam žiakov, ktorá je zabezpečená najmä rôznymi variantmi študijných programov. Tento výchovný princíp sa uplatňuje vo všetkých odboroch na všetkých stupňoch štúdia, kde hlavným cieľom je zabezpečiť žiakovi možnosť rozvíjať svoj talent. 
Cieľom našej školy je výchova žiaka umením (formovanie osobnosti), k umeniu (rozvoj schopnosti prijímať a tvoriť umenie) a pre umenie (príprava na profesionálnu umeleckú činnosť). 
V súlade s jej stanovenými cieľmi, žiaci, podľa svojich individuálnych schopností:

· rozvíjajú kreatívne myslenie, 
· rozvíjajú emočnú inteligenciu, 
· pestujú zmysel pre dobro a krásu, 
· uvedomelo esteticky vnímajú, 
· komunikujú a vyjadrujú svoje myšlienky prostredníctvom vyjadrovacích prostriedkov umenia,
· vytvárajú artefakty a realizujú nápady vlastným spôsobom,
· spracovávajú informácie z oblasti umenia a kultúry,
· orientujú sa vo svete umenia a v kultúre.

Po ukončení umeleckého vzdelania v ZUŠ by mal mať absolvent školy osvojené základy hudobnej, výtvarnej,  tanečnej a literárno - dramatickej gramotnosti. Spôsobilosti, ktoré žiaci majú možnosť dosiahnuť získaním umeleckého vzdelania na škole, sú základom pre následné stupne vzdelania, pre celoživotné učenie sa. Jednotlivé kľúčové kompetencie, ktoré žiaci počas štúdia majú možnosť získať, sa navzájom prelínajú a korelujú, sú výsledkom celkového procesu vzdelávania. Absolvent ZUŠ má osvojené:

· sociálno-komunikačné spôsobilosti
· vyjadruje sa súvisle, výstižne a kultivovane primerane veku, 
· dokáže určitý čas sústredene pracovať, náležite reagovať,
· ústretovo komunikuje so spolužiakmi, učiteľmi, rodičmi, so všetkými, s ktorými prichádza do kontaktu,
· rozumie rôznym prejavom verbálnej a neverbálnej komunikácie a dokáže na ne adekvátne reagovať a vyjadriť svoj názor,
· využíva technické prostriedky osobnej komunikácie na základnej úrovni,
· vníma kultúrnu rozmanitosť a má záujem o primeranú formu medzikultúrnej komunikácie.

· spôsobilosti k celoživotnému učeniu sa
· je schopný využívať (svoje) osvedčené postupy učenia sa, pričom si uvedomuje svoje silné a slabé stránky,
· dokáže uplatniť získané znalosti a spôsobilosti v rozličných životných situáciách,
· dosiahol základnú úroveň motivácie k celoživotnému učeniu sa.



Spôsobilosti sociálne a personálne
· dokáže spolupracovať v skupine, akceptuje pravidlá práce v tíme, preberá svoju a tímovú zodpovednosť za výsledky spoločnej práce,
· dokáže sa primerane zapojiť do diskusie, pričom rešpektuje aj iné názory, 
· uvedomuje si svoj potenciál, osobné kvality v súlade so svojim osobným rozvoj a cieľom.
 
Spôsobilosť vnímať a chápať kultúru a vyjadrovať sa nástrojmi kultúry
· dokáže sa vyjadrovať na úrovni základnej kultúrnej gramotnosti prostredníctvom umeleckých a iných vyjadrovacích prostriedkov,
· rozvíja schopnosť tvoriť a prijímať umenie,
· dokáže pomenovať druhy umenia a ich hlavné nástroje a vyjadrovacie prostriedky,
· vníma a chápe význam umenia a kultúrnej komunikácie,
· cení si a rešpektuje kultúrno-historické dedičstvo a ľudové tradície


[bookmark: _Toc450810133]3	Stupeň vzdelania, ktorý sa dosiahne absolvovaním školského vzdelávacieho programu alebo jeho ucelenej časti

V zmysle zákona 245/2008 § 17 ods. 1 o výchove a vzdelávaní môže žiak úspešným absolvovaním vzdelávacieho programu v odboroch vzdelávania v ZUŠ získať základné umelecké vzdelanie. Aby boli tieto stupne vzdelania kompatibilné a porovnateľné s medzinárodnou klasifikáciou stupňov vzdelania podľa ISCED (International Standard Classification of Education), bol prvý stupeň základného štúdia v základnej umeleckej škole rozčlenený na prvú a na druhú časť.

Primárne umelecké vzdelanie (ISCED 1 B) – dosiahne žiak úspešným absolvovaním posledného ročníka vzdelávacieho programu v prvej časti prvého stupňa základného štúdia ZUŠ. Osvedčením o získanom stupni vzdelania je záverečné vysvedčenie s doložkou „Žiak získal primárne umelecké vzdelanie“. 

Ciele primárneho vzdelávania:
· rozvíjať emočnú inteligenciu, pestovať zmysel pre dobro a krásu,
· budovať v dieťati hodnotový systém a obranyschopnosť voči tlaku reklamy, gýču, preferencii materiálnych hodnôt a pod.,
· usmerňovať dieťa k vyšším duchovným hodnotám,
· rozvíjať kreatívne myslenie,
· prispôsobovať sa potrebám konkrétnych oblastí, zohľadňovať nové, trendy vo vývoji v umení,
· venovať sa osobnostnému vývoju vo výbere a orientácií v umení,
· vzdelávať a rozširovať obzor žiakov v komunikačno-ľudskej oblasti i na odbornej umeleckej úrovni,
· úzka spoluprácu ZUŠ nielen so základnými školami v mieste pôsobenia, ale i s obcou, kultúrnymi centrami či umeleckými súbormi v mieste školy a pod.,

Absolventi primárneho umeleckého vzdelania získajú schopnosť logicky uvažovať, ovládajú základy hudobného, výtvarného a tanečného a literárno – dramatického  odboru, terminológiu a gramotnosť podľa učebných osnov. Ovládajú rôzne techniky umeleckej tvorby (alebo interpretácie) na vekovo primeranej úrovni v súlade s učebnými osnovami a individuálnymi dispozíciami žiakov.

Nižšie sekundárne umelecké vzdelanie (ISCED 2 B) – dosiahne žiak úspešným absolvovaním posledného ročníka vzdelávacieho programu v druhej časti prvého stupňa základného štúdia ZUŠ. Osvedčenie o získanom stupni vzdelania je záverečné vysvedčenie s doložkou „Žiak získal nižšie sekundárne umelecké vzdelanie“. Získaním nižšieho sekundárneho vzdelania je hlbšie rozvíjať a utvrdzovať odborné zručnosti, podporovať kreativitu žiakov schopnosťou hľadať a nachádzať originálne riešenia. Je aj prípravou na štúdium v odborných umeleckých školách alebo v osobnostnej umeleckej sfére.

Ciele sekundárneho vzdelávania:
· naďalej rozvíjať emočnú inteligenciu,
· neustále rozvíjať zmysel pre dobro a krásu,
· budovať v dieťati hodnotový systém a obranyschopnosť voči tlaku reklamy, gýču, preferencii materiálnych hodnôt a pod.,
· usmerňovať žiaka k vyšším duchovným hodnotám, 
· podporovať kreatívne myslenie,
· prispôsobovať sa potrebám v konkrétnych oblastiach, zohľadňovať nové trendy vo vývoji v umení,
· venovať sa osobnostnému vývoju vo výbere a orientácií v umení,
· vzdelávať a rozširovať obzor žiakov v komunikačno-ľudskej oblasti i na odbornej umeleckej úrovni,
· naďalej úzko spolupracovať nielen so základnými školami v mieste pôsobenia, ale i s mestom, kultúrnymi centrami či umeleckými súbormi v mieste školy a pod., 
· primerane veku rozvíjať kľúčové spôsobilosti, zmysluplné základné vedomosti a znalosti a podporovať záujem o celoživotné vzdelávanie.

Absolventi nižšieho sekundárneho umeleckého vzdelania si upevnili osvojené základy hudobnej, výtvarnej, tanečnej, literárno-dramatickej a kultúrnej gramotnosti. Nadobudli nové zručnosti vyučovaných techník a spôsobilosti učenia sa. Majú schopnosť sebareflexie, sú spôsobilí ústretovo komunikovať a vnímať potreby iných. V oblasti hudby, výtvarného a tanečného  umenia komunikujú odborným jazykom.

Naša škola ponúka výučbu v umeleckých odboroch: hudobný, výtvarný , literárno- dramatický odbor a tanečný odbor. Poskytuje vzdelanie na základnom stupni umeleckého vzdelávania. Absolventi našej školy ďalej pokračujú vo svojom umeleckom prejave ako amatérski umelci, ktorí sú schopní tvoriť, interpretovať a prijímať umenie zo svojho okolia. Žiaci so zvýšeným záujmom a predpokladmi o umeleckú tvorbu ďalej pokračujú vo svojich študijných odboroch na stredných školách a konzervatóriách, prípadne na vysokoškolských školách umeleckého a umelecko-pedagogického zamerania.

	 
Záujem detí o štúdium v jednotlivých odboroch je podmienený stálym zvyšovaním a atraktívnym prístupom k jednotlivým vyučovacím činnostiam a tiež personálnym, materiálnym a technickým zabezpečením školy. 
Vo vlastnom zameraní školy v hudobnom odbore vychádzame z charakteristík regiónu ako silne dychárskej oblasti, súčasťou školy sú i komorné zoskupenia, súbory a orchester. 

Hudobný odbor

Hudobný odbor školy je charakteristický súhrou individuálneho vyučovania (hra na nástroji, spev) a skupinových aktivít (predmety hudobná náuka, komorná a súborová hra, komorný spev, orchestre a pod.). Prostredníctvom hudby vychováva deti v prípravnom štúdiu, žiakov v primárnom a nižšom sekundárnom umeleckom vzdelávaní a v II. stupni základného štúdia. 
Celková výučba prepája praktické (interpretačné a tvorivé) zručnosti s rozvíjaním emocionálnych a racionálnych (duševných, mravných, etických, sociálnych, vedomostných, logických a kreatívnych) kompetencií žiaka. Nutným predpokladom rozvoja hudobného talentu je paralelné rozvíjanie motorických zručností, hudobného cítenia a hudobného myslenia. Preto je potrebné postupné získavanie teoretických vedomostí v úzkom prepojení  so živou hudbou. 

Ciele umeleckého vzdelávania v hudobnom odbore: 
Žiaci: 
· sú schopní na primeranej úrovni interpretovať a tvoriť umelecké dielo, 
· sa orientujú v druhoch umenia a vedia prijímať umenie, 
· aplikujú nadobudnuté kompetencie v jednotlivých študijných zameraniach v praxi, 
· preukazujú schopnosť komunikácie v umeleckej oblasti, 
· získavajú a správne pracujú s informáciami v oblasti umeleckej inštrumentálnej interpretácii a v oblasti medzipredmetových vzťahov, 
· analyzujú a tvorivo riešia problémy vo vyučovacom procese. 

V hudobnom odbore môžu žiaci študovať nasledovné študijné zamerania:
hra na klavíri,
hra na husliach, 
hra na gitare, hra na elektrickej gitare, hra na basovej gitare,
hra na akordeóne,
hra na heligónke,
hra na cimbale,
hlasová výchova, spev, komorný a zborový spev,
hra na sopránovej zobcovej flaute, hra na priečnej flaute,
hra na klarinete,
hra na saxofóne,
hra na B trúbke, hra na barytóne, hra na trombóne, hra na krídlovke, hra na pozaune a hra na tube,
hra na bicích nástrojoch.

Profil absolventa hudobného odboru

Absolvent prvej časti I. stupňa základného štúdia - primárneho umeleckého vzdelávania (ISCED 1 B): 
· získal základy odborného jazyka a komunikácie v umeleckej oblasti, 
· rozlišuje charakter skladieb podľa obsahu, nálady a tempa a štýlového obdobia, 
· rozpoznáva hudobnú formu skladby, jej štruktúru, jednotlivé časti, 
· zvládne interpretáciu skladieb podľa obsahového štandardu, 
· dokáže sa vyjadrovať na úrovni základnej kultúrnej gramotnosti prostredníctvom umeleckých vyjadrovacích prostriedkov študijného zamerania, v ktorom si rozvinul schopnosť tvoriť a prijímať umenie na danej úrovni stupňa ukončeného vzdelania, 
· úroveň rozvinutosti kľúčových kompetencií, ktoré absolvent dosiahol na konci prvej časti primárneho umeleckého vzdelávania I. stupňa základného štúdia nie je ukončená, vytvára len základ pre následné stupne vzdelávania. 

Absolvent druhej časti I. stupňa základného štúdia - nižšieho sekundárneho umeleckého vzdelávania (ISCED 2 B): 
· má osvojené základy umeleckej výchovy a vzdelávania v danom študijnom zameraní, 
· interpretuje zložitejšie polyfónne skladby, interpretuje skladby rôznych období, štýlov a žánrov, 
· systematizuje komplexné vedomosti z hudobnej teórie, dejín hudby a ich praktické využitie v hre na hudobných nástrojoch, 
· venuje pozornosť rozvoju kultivovaného hudobno-interpretačného prejavu, 
· venuje pozornosť rozvoju sluchovo-hudobnej predstavivosti a metro - rytmického cítenia, 
· získal základy pre osvojenie účinných techník celoživotného učenia sa a pre rozvoj nadobudnutých spôsobilostí, 
· je schopný umelecky pôsobiť v rôznych skupinách, súboroch, umeleckých formáciách, 
· rozpoznáva druhy umenia, ich hlavné nástroje a vyjadrovacie prostriedky, uvedomuje si význam umenia a kultúrnej komunikácie vo svojom živote, 
· rešpektuje vkus iných ľudí a primerane veku dokáže vyjadriť svoje názory a postoje k estetickým hodnotám, správa sa kultúrne, kultivovane primerane okolnostiam, situáciám a sociálnym potrebám, 
· je schopný využívať nadobudnuté teoretické i praktické poznatky a dokáže ich uplatniť pri ďalšej samostatnej činnosti, svoje vedomosti dokáže sám rozvíjať, obnovovať a je schopný primerane reagovať na nové trendy, 
· úroveň rozvinutosti kľúčových spôsobilostí, ktoré žiak dosiahne v druhej časti nižšieho sekundárneho umeleckého vzdelávania základného štúdia nie je ukončená, vytvára len bázu pre následné stupne vzdelania, pre celoživotné učenie sa. 


            Absolvent II. stupňa základného štúdia: 
· je pripravený na celoživotné vzdelávanie a rozširovanie svojich nadobudnutých všeobecných a odborných vedomostí a zručností v umeleckej oblasti, 
· absolvovaním súboru predmetov umeleckého vzdelávania počas štúdia je pripravený na vysokoškolské štúdium na školách umelecko-pedagogického zamerania, 
· ovláda hru na hudobnom nástroji na úrovni prislúchajúcej danému stupňu vzdelania, 
· zdokonaľuje interpretačné zvládnutie skladieb, 
· dokáže aktívne pôsobiť v hudobných zoskupeniach ako hráč sólového partu i ako sprievodný hráč, alebo sólista
· svoje vedomosti dokáže sám rozvíjať, obnovovať, je schopný primerane reagovať na nové trendy i na spoločenský vývoj, 
· na základe získaných poznatkov a skúsenosti dokáže hodnotiť a kriticky pristupovať k ďalšiemu tvorivému procesu, 
· pozná a primerane uplatňuje technické, výrazové a vyjadrovacie prostriedky hry na hudobných nástrojoch, má vedomosti z dejín hudby, dokáže odborne vyjadriť svoj umelecký názor, pozná historické a estetické zákonitosti umenia, hudobné diela dokáže interpretovať podľa štýlových období, má vedomosti z hudobnej náuky, hudobných formách a hudobných druhoch, o hudobných nástrojoch, 
· úroveň rozvinutosti kľúčových spôsobilostí, ktoré žiaci dosiahnu v závere druhého stupňa základného štúdia nie je ukončená, 
· vytvára len bázu pre následné stupne vzdelania, pre celoživotné učenie sa. 


V rámci skvalitňovania a rozvíjania hudobného vnímania, naši žiaci vytvárajú hudobné zoskupenia s rôznym nástrojovým obsadením, ktoré hrajú rozličné hudobné žánre (vážna hudba, tanečná hudba, ľudová hudba, atď.), ktorými sa prezentujú na rôznych verejných vystúpeniach organizovaných našou školou v spolupráci s mestom a obcami.

Tanečný odbor

Výchovno-vzdelávací proces v tanečnom odbore sa zameriava na všestranné rozvíjanie dispozícií žiakov v oblasti tanečno-pohybového výrazu. Výkonným nástrojom tanečníka je jeho vlastné telo, preto je dôležité osvojiť si činnosť všetkých svalových skupín a jednotlivých častí tela. Ovládanie svalových skupín vytvára dokonalú pohybovú koordináciu. Vnímaním hudobnej zložky sa rozvíja obrazotvornosť a prebúdzanie vlastnej tvorivej sily žiakov. Súlad rytmu pohybu s rytmom hudobným je neodmysliteľnou zložkou v celej tanečnej výchove. Vnímanie hudby žiaci prejavujú tanečným prejavom a improvizáciou.
V oblasti tanečnej praxe získavajú žiaci scénickú skúsenosť z tanečného umenia, nadobúdajú zmysel pre kolektív a zodpovednosť. Vyučujúci vedie žiakov k  schopnosti esteticky vnímať a prežívať tanečné umenie, formovať svoj tanečný vkus. Z pohľadu vedenia školy sú sústavne vytvárané podmienky a možnosti prezentácie týchto výsledkov na verejnosti (javiskové priestory, súťažné vystúpenia, prehliadky a pod.), hlavne v oblasti pôsobiska a regiónu školy.

V tomto odbore sa naša škola z dôvodu veľkého záujmu rodičov a zriaďovateľa o zachovanie a rozvoj aj tradičnej ľudovej kultúry a tanečný odbor profiluje dvomi smermi, ktorý sa prenáša do dvoch oddelení odboru: 

Oddelenie klasického tanca a oddelenie ľudového tanca. 
Táto profilácia sa prejavuje v predmetoch tanečná prax , súborová práca a vo voľbe hlavného predmetu.

Ciele umeleckého vzdelávania v tanečnom odbore: 
Žiak: 
· získa všeobecnú orientáciu v oblasti tanečného umenia, 
· rozvíja kompetencie, zručnosti a návyky, ktoré sú predmetom umeleckého vzdelávania v oblasti tanca, 
· aplikuje vedomosti a zručnosti získané vzdelávaním v samotnej tanečnej interpretácii i v pochopení obsahu choreografických diel tanečného umenia, 
· dosiahne úroveň požadovaných schopností a zručností kvalitného tanečníka pre potreby amatérskych tanečných súborov a kvalitného uchádzača pre štúdium na konzervatóriách a vysokej škole umeleckého zamerania, 
· komunikuje jemu vlastným spôsobom a tvorí tanečno-pohybové celky a realizuje nápady a podnety v odbore tanečného umenia. 

Cieľom primárneho umeleckého vzdelávania v tanečnom odbore ZUŠ je všestranná základná tanečná výchova žiakov pre ďalšie štúdium v tanečných technikách klasického, ľudového a džezového tanca. Zároveň na konci štúdia u mimoriadne nadaných žiakov je možné pokračovať v štúdiu tanca na tanečných konzervatóriách. 
Cieľom nižšieho sekundárneho umeleckého vzdelávania v tanečnom odbore ZUŠ je dôsledným metodickým postupom pripraviť absolventa I. stupňa základného štúdia na záujmovú umeleckú činnosť v súboroch moderného scénického a ľudového tanca, alebo na pokračovanie v štúdiu na II. stupni základného štúdia ZUŠ. Podmienkou úspešného absolvovania I. stupňa je zvládnuť základy tanečných techník (klasický, ľudový a džezový tanec) a realizovať sa v tanečnej praxi na verejnom vystúpení. 
Druhý stupeň tanečného vzdelávania prebieha na II. stupni základného štúdia, trvá 4 roky. Po absolvovaní štúdia, v prípade mimoriadneho talentu žiaka a jeho individuálneho záujmu, je možné absolvovanie talentových prijímacích skúšok na vysoké školy umeleckého zamerania. 

Profil absolventa tanečného odboru 

Absolvent prvej časti I. stupňa základného štúdia - primárneho umeleckého vzdelávania (ISCED 1B) 
· dokáže sa vyjadrovať na úrovni základnej kultúrnej gramotnosti prostredníctvom umeleckých vyjadrovacích prostriedkov vo všetkých základných tanečných technikách tanečného odboru, 
· je schopný tvoriť a prijímať umenie na danej úrovni stupňa ukončeného vzdelania, 
· úroveň rozvinutosti kľúčových kompetencií, ktoré absolvent dosiahol na konci prvej časti primárneho umeleckého vzdelávania I. stupňa základného štúdia nie je ukončená, vytvára len základ pre následné stupne vzdelávania. 

Absolvent druhej časti I. stupňa základného štúdia - nižšieho sekundárneho umeleckého vzdelávania (ISCED 2B): 
· má osvojené základy umeleckej výchovy a vzdelávania v danom vyučovacom odbore, 
· získal základy pre osvojenie účinných techník celoživotného učenia sa a pre rozvoj nadobudnutých spôsobilostí, 
· je schopný umelecky pôsobiť v rôznych tanečných súboroch, umeleckých formáciách, 
· dokáže pomenovať druhy umenia, ich hlavné nástroje a vyjadrovacie prostriedky, uvedomuje si význam umenia a kultúrnej komunikácie vo svojom živote, cení si ľudové tradície, rešpektuje vkus iných ľudí, 
· dokáže vyjadriť svoje názory a postoje k estetickým hodnotám, správa sa kultúrne, kultivovane primerane okolnostiam, situáciám a sociálnym potrebám, 
· je schopný využívať osvedčené stratégie učenia sa, nadobudnuté teoretické i praktické poznatky dokáže uplatniť pri ďalšej samostatnej činnosti, svoje vedomosti dokáže sám rozvíjať a obnovovať, 
· úroveň rozvinutosti kľúčových spôsobilostí, ktoré žiaci dosiahnu v druhej časti prvého stupňa základného štúdia ZUŠ, nie je ukončená. Vytvára len bázu pre následné stupne vzdelania, pre celoživotné učenie sa. 

Absolvent II. stupňa základného štúdia 
· je pripravený na celoživotné vzdelávanie a rozširovanie svojich nadobudnutých všeobecných a odborných vedomostí a zručností v umeleckej oblasti, 
· je schopný dodržiavať princípy správneho držania tela v pohybe, v tanci aj v civilnom držaní tela, 
· má rozvinuté prirodzené pohybové danosti: pružnosť a koordináciu jednotlivých častí tela, 
· je spôsobilý uvedomovať si základné princípy jednotlivých tanečných techník a dokáže ich aplikovať v tanečnom vyjadrovaní v rámci tanečnej interpretácie, 
· výučbou jednotlivých tanečných techník v rozsahu tanec - komunikačný prostriedok, dokáže ohodnotiť náročnosť prevedenia a vnímať obsah choreografických diel, 
· má rozvinuté vnútorné improvizačné cítenie, ktoré môže uplatňovať aj vo vlastných tanečných projektoch, 
· dokáže sa orientovať v základnej terminológii hudobnej teórie a ovláda odbornú terminológiu jednotlivých tanečných techník v rozsahu obsahu štúdia, 
· absolvovaním súboru predmetov umeleckého vzdelávania počas štúdia je pripravený na vysokoškolské štúdium na školách umeleckého zamerania. 


Výtvarný odbor

Žiaci, ktorí prejavili záujem v oblasti výtvarného sebavyjadrovania môžu svoje nadanie prehĺbiť a rozšíriť v základnom umeleckom vzdelávaní. Edukačný proces je zameraný na rozvíjanie individuálnych schopností žiaka, na budovanie vlastnej individuality prejavujúcej sa autentickou a originálnou výtvarnou tvorbou a osobitými postojmi voči skutočnosti. V nadväznosti na všeobecné vzdelanie metodicky rozvíja tvorivosť v oblasti vizuálnych umení. 
Žiaci navštevujúci výtvarný odbor školy nadobúdajú počas štúdia vzdelanie obsahujúce znalosti zo základných výtvarných techník a disciplín: technika kresby a maľby , grafické techniky, modelovanie, keramika, monotypia, linoryt, textilné techniky, alternatívne techniky a pod. Tiež získavajú zmysel pre estetické cítenie, poznatky z dejín umenia a vývoja výtvarnej kultúry.
Absolventi výtvarného odboru by mali byť schopní samostatnej tvorivej činnosti. Možnosť uplatnenia výtvarných znalostí je v mnohých oblastiach – počnúc estetickou úpravou svojho najbližšieho životného prostredia až po výber ďalšieho vzdelania vo výtvarnej oblasti, čo znamená, že absolvovanie výtvarného odboru ZUŠ sa môže vnímať ako príprava k prijímacím skúškam na rôzne ďalšie školy s výtvarným zameraním (stredné umelecké školy, ale i vysoké školy ako napríklad pedagogické so zameraním na výtvarnú tvorbu v sochárstve, maliarstve, odevnej tvorbe, architektúre, scénografii, odevné, pedagogické školy, aranžérske zameranie škôl) kde je nutné absolvovať talentové skúšky.


Ciele umeleckého vzdelávania vo výtvarnom odbore: 
· rozvíjať vizuálnu gramotnosť žiaka, jeho výtvarné vyjadrovacie schopnosti a technické zručnosti, 
· otvárať žiakovi možnosti zaradiť sa do kultúrnej tradície na úrovni súčasného myslenia, 
· viesť žiaka k orientácii v historickom, modernom i súčasnom umení (z hľadiska štýlov, slohov, používania vyjadrovacích prostriedkov, médií, tém a komunikačných stratégií), 
· viesť žiaka k nachádzaniu vlastnej profilácie v oblasti výtvarného vyjadrovania prostredníctvom odhaľovania a rozvíjania jeho špecifických schopností (orientovať ho na hľadanie oblasti umenia, médií, prostriedkov a spôsobov sebavyjadrovania a tvorby, v ktorých dokáže realizovať svoje koncepty, predstavy a fantáziu), 
· podporovať a rozvíjať tvorivý prístup žiaka v myslení i vynachádzaní formy, jeho samostatné a prínosné riešenia, 
· uvádzať žiaka do intermediálnych a interdisciplinárnych vzťahov súčasnej kultúry. 

Profil absolventa výtvarného odboru

Absolvent prvej časti I. stupňa základného štúdia - primárneho umeleckého vzdelávania (ISCED 1B): 
· výtvarne vyjadruje svoje predstavy v kresbe, maľbe, koláži, modelovaní, jednoduchej grafickej technike, v tvorbe objektu, 
· pracuje s líniou, farbou, tvarom, 
· pomenuje farby a farebné tóny, základné farebné kontrasty (tepelný, svetlostný, sýtostný), 
· slovne charakterizujú línie a tvary podľa proporcií a výrazu, 
· rozlišuje organické a geometrické tvary, pomenuje kvalitu povrchov podľa opticko-haptického výrazu, stručne charakterizuje vytvorený artefakt, 
· zvládne techniku kresby ceruzou rôznej tvrdosti, fixkou rôznej hrúbky, tušom a pierkom (resp. iným nástrojom), štetcom a farbou, 
· zvládne techniku maľovania temperovými farbami, suchými, voskovými (resp. olejovými) pastelmi, fixkami, tušmi a kombináciami vybraných techník, 
· zvládne techniku modelovania z mäkkého modelovacieho materiálu, 
· zvládne jednoduchú grafickú techniku (napr. monotypiu, kartónorez, linorez ...), vytvorí novotvar z neartikulovanej (náhodnej) štruktúry alebo z nájdených predmetov, 
· iniciatívne vyhľadáva rozmanité technicko-materiálové riešenia, výtvarne, podľa fantázie vyjadrí vlastné témy a obsahy, výtvarne podľa fantázie reaguje na podnety vizuálnej reality, 
· výtvarne, podľa fantázie reaguje na vybrané podnety z oblasti výtvarného umenia z hľadiska foriem, tém a námetov, slovne opíše videné výtvarné dielo, jeho druh, 
· výtvarne, podľa fantázie reaguje na podnety z oblasti vybraných druhov umenia – hudby, literatúry, filmu, divadla, tanca, 
· výtvarne, podľa fantázie reaguje na podnety z vybraných oblastí poznávania (napr. prírodovedy, vlastivedy, náboženskej a etickej výchovy, matematiky a geometrie ...), 
· výtvarne, podľa fantázie reaguje na kultúrne a sociálne témy (zvyky, sviatky, udalosti...). 



Absolvent druhej časti I. stupňa základného štúdia - nižšieho sekundárneho umeleckého vzdelávania (ISCED 2B): 
· cieľavedome vyjadruje svoje predstavy prostredníctvom rôznych médií: kresby, maľby, koláže, modelovania, vybranej grafickej techniky, tvorby objektu, inštalácie, fotografie, videa a elektronických médií, 
· cieľavedome pracuje s vyjadrovacími prostriedkami, 
· cieľavedome pracuje so zvoleným médiom, materiálom, nástrojom a technikou, 
· tvorivo spracúva vlastné koncepty zvoleným spôsobom, 
· dokáže výtvarne reagovať na zadanú tému, 
· ovláda princípy kompozície (rozvrh plochy alebo priestorového útvaru), 
· ovláda princípy radenia, kombinovania, miešania a kontrastov farieb, 
· proporčne správne nakreslí videný predmet, proporčne správne vymodeluje videný predmet, 
· pozná hlavné znaky historických slohov umenia a architektúry, tendencie moderného umenia a architektúry, 
· zvláda realizáciu v zvolenom štýle moderného umenia, 
· dokáže svojsky spracovať (interpretovať) tematický alebo formálny podnet zvoleného výtvarného diela, 
· dokáže výtvarne reagovať na podnety z oblasti hudby (zvuku), literatúry (textu), filmu (audiovízie), divadla (performancie), tanca (pohybu), 
· orientuje sa v hlavných tendenciách súčasného diania vo výtvarnom umení, 
· pozná základnú dostupnú literatúru, časopisy (príp. internetové stránky) z oblasti súčasného výtvarného umenia, 
· slovne vyjadrí svoj výtvarný zámer, opíše videné výtvarné dielo (druh, médium, technika, výraz), 
· dokáže vyjadriť svoj názor na videné výtvarné dielo, je schopný rámcovo zaradiť výtvarné dielo do obdobia (smeru), 
· dokáže preniesť skúsenosti z výtvarnej výchovy do svojich spontánnych (voľnočasových) výtvarných aktivít. 


                 Absolvent II. stupňa základného štúdia: 
· je schopný samostatne tvoriť umelecké diela v okruhu zvoleného média, 
· dokáže výtvarne vyjadriť vizuálnu realitu a svoje myšlienkové koncepty, 
· dokáže verejne prezentovať výstupy svojej tvorby, 
· vie verbálne zdôvodniť koncepciu i realizáciu svojho diela, 
· dokáže si získať informácie o možnosti technologických riešení v okruhu zvoleného média, ďalej rozvíjať svoje schopnosti, 
· má aktívny divácky vzťah a uvedomelý postoj k dielam výtvarného umenia a  k vizuálnej kultúre, 
· dokáže zdôvodniť svoje estetické názory, 
· dokáže diskutovať o súčasnom umení. 


              Literárno – dramatický odbor

Literárno-dramatický odbor je syntetizujúcim odborom, ktorý obsahuje dramatické, pohybové, rečové, prednesové a slovesné tvorivé činnosti a písané slovo, prostredníctvom ktorých pôsobí na celkový rozvoj myslenia, cítenia a konania žiakov. Harmonicky rozvíja osobnosť, aktívny tvorivý prístup k základným postojom a premenlivej skutočnosti, pomáha vyrovnávať sa vždy s novými situáciami, ktoré prináša hra, škola, život a práca.
Žiaci nadobúdajú schopnosť osobitého a kultivovaného prejavu v divadelnej, prednesovej a slovesnej oblasti.
Žiaci, ktorí navštevujú tento odbor sa venujú rozvíjaniu svojich dramatických schopností, sociálnych zručností a psychofyzických funkcií (navodzujú situácie, ktoré sú blízke životným a pripravujú mladého človeka na ich riešenie v spolupráci a porozumení s ostatnými. Rozvíjajú sa ich komunikačné schopnosti – verbálne, neverbálne, pohybové, fantázia i predstavivosť. Učia sa diskutovať, argumentovať, spolupracovať a zaujímať stanoviská.
Literárno-dramatický odbor vychováva z detí a mládeže budúcich amatérskych divadelníkov, režisérov, recitátorov, vzdelaných a náročných divákov, čitateľov, aktívnych účastníkov a spolutvorcov života našej spoločnosti.
Absolvent tohto odboru nadobudne také skúsenosti a vedomosti, ktoré sú potrebné pre povolania, ktorých úspech závisí na vytvorení dobrého medziľudského kontaktu, vzťahu a spolupráce. Komplexný charakter výučby zahŕňa zvládnutie základných hereckých činností, prednesu a pohybu. Naša škola v tomto odbore ponúka možnosť študovať v dramatickom a slovesnom oddelení.
Ciele umeleckého vzdelávania v literárno-dramatickom odbore:

Vyučovacie predmety majú poskytovať žiakom základy odborného vzdelania, cieľom vyučovania je rozvíjať osobnosť žiaka v oblasti:
- citových, rozumových a morálnych kvalít, najmä schopností kolektívne cítiť a aktívne sa podieľať na vytváraní vzájomnej spolupráce,
- vedomého, osobitého, prirodzeného a pritom kultivovaného vyjadrenia v sociálnej a umeleckej komunikácii,
- základných odborných schopností v dramatickom a slovesnom prejave do takej miery,
a) aby mohol pokračovať vo vzdelávaní na vyššom stupni,
b) aby sa mohol aktívne uplatňovať v kultúrno-spoločenskej záujmovej činnosti.

Profil absolventa literárno-dramatického odboru:
-    žiaci po ukončení celého štúdia v literárno-dramatickom odbore majú osvojené základy komplexného pestovania citu pre rytmus, reč a pohyb. Vedome sa vyjadrujú v dramatickom a slovesnom prejave z hľadiska vlastných mravných a estetických postojov k svetu. Uplatňujú nadobudnuté vedomosti a schopnosti v kolektívnych alebo individuálnych témach a úlohách dramatických, prednesových a slovesných.
-   absolvent literárno-dramatického odboru získal základy odborného jazyka a komunikácie v umeleckej oblasti.

Absolvent prvej časti I. stupňa základného štúdia - primárneho umeleckého vzdelávania (ISCED 1B):
- dokáže sa vyjadrovať na úrovni základnej kultúrnej gramotnosti prostredníctvom umeleckých vyjadrovacích prostriedkov literárno-dramatického odboru a vyučovacieho predmetu, v ktorom si rozvinul schopnosť tvoriť a prijímať umenie na danej úrovni stupňa ukončeného vzdelania.
-   úroveň rozvinutosti kľúčových kompetencií, ktoré absolvent dosiahol na konci prvej časti I. stupňa základného štúdia nie je ukončená. Vytvára len základ pre následné stupne vzdelávania.

         Absolvent druhej časti I. stupňa základného štúdia - nižšieho sekundárneho umeleckého vzdelávania (ISCED 2B):
- má osvojené základy komplexného pestovania citu pre rytmus, reč a pohyb,
- osvojil si základné prvky odborných zručností a zároveň si overuje ich predpoklady pre ďalšie štúdium a odborné zameranie v ďalších ročníkoch.

Dramatická hra
-v hre zvláda jednoduchú charakterizáciu,
-v etude zvláda jednoduchý dramatický príbeh.

Pohyb
-zvláda základy správneho držania tela, svalového napätia a uvoľnenia,
-v jednoduchých pohybových hrách je schopný zvládnuť základné priestorové tvary,
-vie uplatniť zvládnuté pohybové schopnosti v jednoduchej dramatickej akcii.

Reč
- v náročnejších artikulačných cvičeniach zvláda temporytmus reči a zreteľne vyslovovanie všetkých hlások,
-v prednese cvičných textov zvláda zreteľnú výslovnosť a mäkký hlasový začiatok,
- zvládnuté rečové schopnosti vie uplatniť v individuálnom alebo kolektívnom prednese.

Slovesnosť
-zvláda samostatné jednoduché slovné vyjadrenie,
-podmienkou postupu do vyššieho ročníka je zvládnutie základného pravidla dramatickej hry v jednoduchej kolektívnej ukážke.

          Absolvent II. stupňa základného štúdia:
- je pripravený na celoživotné vzdelávanie a rozširovanie svojich nadobudnutých všeobecných a odborných vedomostí a zručností v umeleckej oblasti,
- absolvovaním súboru predmetov umeleckého vzdelávania počas štúdia v literárno-dramatickom odbore je pripravený na vysokoškolské štúdium na školách umeleckého alebo pedagogického zamerania,
- ovláda hru, základy dramatickej tvorby na úrovni prislúchajúcej danému stupňu vzdelania,
-dokáže aktívne pôsobiť v divadelných súboroch ako herec alebo scenárista,
- svoje vedomosti dokáže sám rozvíjať, obnovovať,
- je schopný primerane reagovať na nové trendy i na spoločenský vývoj,
- na  základe získaných poznatkov a skúsenosti dokáže hodnotiť a kriticky pristupovať k ďalšiemu tvorivému procesu,
- má vedomosti z dejín divadla a dramatickej tvorby, dokáže odborne vyjadriť svoj umelecký názor, pozná historické a estetické zákonitosti divadelného umenia, divadelné a literárne diela dokáže interpretovať podľa štýlových období, má vedomosť o technickej úrovni umeleckého prednesu, javiskového rečového prejavu a túto analýzu vie zužitkovať pri tvorbe osobitej interpretácie.
Úroveň rozvinutosti kľúčových spôsobilostí, ktoré žiaci dosiahnu v závere II. stupňa základného štúdia literárno-dramatického odboru v základnej umeleckej škole, nie je ukončená. Vytvára len bázu pre následné stupne vzdelania, pre celoživotné učenie sa.
Ukončenie I. a II. stupňa základného štúdia – LDO 
Podmienkou úspešného absolvovania I. a II. stupňa je zvládnuť základy dramatických techník (prednes, pohyb, prácu v súbore) a realizovať divadelné skúsenosti v praxi na verejnom divadelnom vystúpení.

5	Dĺžka štúdia a formy výchovy a vzdelávania

Naša škola zabezpečuje umelecké vzdelanie pre široký vekový okruh záujemcov od predškolského veku, až po dospelých. V súčasnej dobe poskytuje  výučbu v prípravnom štúdiu, základnom štúdiu. Pri splnení určitých podmienok umožňuje aj štúdium s rozšíreným počtom vyučovacích hodín a skrátené štúdium, ktoré škola bude konkretizovať v pedagogických dokumentoch pre príslušný školský rok.

Prípravné štúdium ZUŠ
Prípravné štúdium môže mať maximálne dva ročníky. Je určené pre talentované deti v predškolskom veku a žiakov prvého stupňa základnej školy. Výchovno-vzdelávací proces v PŠ vychádza prevažne zo spontánnych a hrových činností dieťaťa. Rozvíjame prirodzenú túžbu dieťaťa po tvorivosti, fantázii a improvizácii. 
Žiaci, ktorí nenavštevovali prvý stupeň základného štúdia, môžu absolvovať jednoročné prípravné štúdium na druhom stupni.

Základné štúdium je rozdelené na prvý stupeň, ktorý má najviac osem ročníkov, okrem výtvarného odboru, ktorý má najviac deväť ročníkov a spravidla nadväzuje na prípravné štúdium. Druhý stupeň má najviac štyri ročníky a spravidla nadväzuje na prvý stupeň základného štúdia. 
Prvý stupeň základného štúdia je rozdelený na prvú časť, ktorá má najviac štyri ročníky a na druhú časť, ktorá môže mať najviac päť ročníkov.
Druhý stupeň základného štúdia je určený pre žiakov, ktorí získali požadovanú úroveň umeleckých schopností, zručností, návykov a sú schopní ďalej sa rozvíjať v príslušnom umeleckom odbore. Preto v súlade s § 2, čl. 6 Vyhlášky MŠ SR č. 324/2008 o základnej umeleckej škole v štúdiu na druhom stupni vo všetkých umeleckých odboroch školy môže žiak – absolvent druhej časti prvého stupňa pokračovať
· ak vykonal záverečnú skúšku z hlavného predmetu podľa § 7 ods. 1 vyššie uvedenej vyhlášky a bol klasifikovaný stupňom výborný alebo chválitebný,
· ak to kapacitné a personálne možnosti školy dovolia.
Druhý stupeň základného štúdia môžu priamo výnimočne študovať aj žiaci, na základe výsledkov prijímacej skúšky, ktorých vek, schopnosti, vedomosti a zručnosti zodpovedajú požiadavkám štúdia na druhom stupni.

Rozšírené štúdium je určené pre žiakov s mimoriadne vynikajúcimi študijnými výsledkami, na základe ich schopností, zručností a návykov. O zaradení žiaka do rozšíreného štúdia rozhoduje riaditeľ školy.

Skrátené štúdium je určené žiakom pripravujúcich sa na štúdium na stredných školách, konzervatóriách a vysokých školách pedagogického alebo umeleckého zamerania.

Vyučovanie vo všetkých odboroch školy je individuálne, skupinové alebo kombinované. Počty žiakov v jednotlivých vyučovacích predmetoch určujú učebné plány.


Prijímanie žiakov na štúdium v ZUŠ

V zmysle zákona 245/2008 § 52 o výchove a vzdelávaní sa stanovuje postup pre prijímanie žiakov na štúdium v ZUŠ.
Podmienkou prijatia na štúdium je splnenie požadovaných predpokladov v prípravnom štúdiu alebo úspešné vykonanie prijímacej skúšky vo zvolenom umeleckom odbore v základnom štúdiu alebo v štúdiu pre dospelých (ďalej len prijímacia skúška), v rámci ktorej sa zisťujú:
a/	v hudobnom odbore hudobné schopnosti, t.j. hudobný sluch, rytmické cítenie, sluchová analýza, hudobná pamäť, intonácia a fyzické predpoklady ku hre na vybranom hudobnom nástroji.
Predpoklady prijatia:
· zaspievať pieseň podľa vlastného výberu (napr. detskú, ľudovú, umelú,...),
· zopakovať po skúšajúcom krátky rytmický útvar vyťukávaním alebo tlieskaním,
· zopakovať po skúšajúcom krátky melodický útvar podľa ukážky,
· sluchovo rozoznať nižšie a vyššie tóny

b/	v tanečnom odbore rytmické, hudobné a pohybové schopnosti a telesná spôsobilosť.
Predpoklady prijatia: 
· predviesť na danú hudbu krátku improvizáciu s tanečným prejavom a zopakovať jednoduché tanečné kroky podľa príkladu skúšajúceho,
· zopakovať po skúšajúcom krátky rytmický útvar vyťukávaním alebo tlieskaním,
· skúšajúci pomocou rôznych cvikov zistí ohybnosť uchádzača a rozsah jeho pohybových schopností

c/	vo výtvarnom odbore schopnosti farebného, tvarového a priestorového vnímania, stupeň vyjadrovacích schopností, fantázie a kreativity vo výtvarnom prejave. 
Predpoklady prijatia:
· nakresliť obľúbený zážitok,
· nakresliť na papier formátu A3, podľa skutočnosti zátišie z guľatých, hranatých a valcovitých predmetov,
· nakresliť na papier formátu A4 postavu,
· vytvoriť kompozíciu z geometrických tvarov a lepením, posúvaním, komponovaním dotvorí do ľubovoľnej podoby (starší ako 10 rokov)
· nakresliť na papier formátu A3, podľa skutočnosti zátišie z guľatých, hranatých, valcovitých predmetov a pokrčenej látky (starší ako 15 rokov)
· 
d/       v literárno – dramatickom odbore
Predpoklady prijatia :
· zaspievať pieseň podľa vlastného výberu (napr. detskú, ľudovú, umelú,...),
· zopakovať po skúšajúcom krátky rytmický útvar vyťukávaním alebo tlieskaním
· vedieť sa predstaviť
· zarecitovať riekanku , báseň, časť poézie, zahrať krátku scénku
· vedieť zopakovať jednoduché tanečné kroky

Termíny a miesto konania prijímacích skúšok, ako aj umelecké odbory a študijné zamerania vyhlasuje riaditeľ školy (dva týždne vopred). Prijímacie skúšky sa konajú spravidla v termíne od 1. apríla do 15. júna, v odôvodnených prípadoch riaditeľ školy môže vyhlásiť aj mimoriadne alebo dodatočné prijímacie skúšky. 
Pre objektívnosť prijímania žiakov do jednotlivých odborov, riaditeľ školy zabezpečí najmenej trojčlennú prijímaciu komisiu. Prijímacia komisia posudzuje úroveň umeleckých schopností, zručností a návykov uchádzača o štúdium. Vo výnimočných prípadoch navrhuje riaditeľovi školy zaradiť niektorých uchádzačov do vyššieho ako prvého ročníka. 
 V prípravnom štúdiu sa diagnostikujú dispozície žiaka a rozvíjajú sa jeho umelecké schopnosti. Absolvovanie prípravného štúdia nezaručuje žiakovi postup do základného štúdia. Do základného štúdia postupujú iba žiaci, ktorí počas prípravného štúdia preukážu dostatočné umelecké nadanie a perspektívu ďalšieho umeleckého rozvoja. 
Do základného štúdia, skráteného štúdia a štúdia pre dospelých možno prijať aj uchádzačov, ktorí neabsolvovali prípravné štúdium, ale úspešne vykonali prijímaciu skúšku do príslušného štúdia. Na základe posudzovania jednotlivých umeleckých talentov možno na štúdium prijať aj nadaných uchádzačov, ktorí nedosiahli/prekročili vek odporúčaný v učebnom pláne umeleckého alebo študijného zamerania. 
Prihlášku na štúdium záujemca obdrží na prijímacích pohovoroch v danom čase a termíne konania sa týchto skúšok. Druhé kolo prijímacích pohovorov prebieha spravidla prvý septembrový týždeň. V oboch prípadoch je potrebné prihlášku s vyplnenými údajmi odovzdať prijímacej komisii.

[bookmark: _Toc450810136]6	Učebné osnovy
	
Učebné osnovy jednotlivých ročníkov sú súčasťou príloh Školského vzdelávacieho programu  školy.

Tvoria samostatnú prílohu Školského vzdelávacieho programu


[bookmark: _Toc450810139]8	Spôsob, podmienky ukončovania výchovy a vzdelávania a vydávanie dokladu o získanom vzdelaní


Všetky stupne vzdelania, (prvá a druhá časť prvého stupňa základného štúdia, druhý stupeň základného štúdia) ako aj a štúdium pre dospelých bývajú ukončené záverečnou skúškou. Podmienky ukončenia štúdia v jednotlivých odboroch školy sú bližšie špecifikované v prílohách školského vzdelávacieho programu.
	Absolvovaním všetkých stupňov vzdelania získava žiak záverečné vysvedčenie, ktoré mu škola vydá po ich ukončení. Absolventi, ktorí úspešne ukončili prvú časť prvého stupňa, získajú záverečné vysvedčenie s doložkou „Žiak získal primárne umelecké vzdelanie“. Absolventi, ktorí úspešne ukončili druhú časť prvého stupňa, získajú záverečné vysvedčenie s doložkou „Žiak získal nižšie sekundárne umelecké vzdelanie“.
Riaditeľ základnej umeleckej školy môže rozhodnúť o predčasnom ukončení štúdia, ak:
a) žiak sústavne alebo závažným spôsobom porušuje školský poriadok, 
b) žiak alebo zákonný zástupca žiaka neuhrádza čiastočnú úhradu nákladov podľa § 49 ods. 4. zákona č. 245/2008 Z. z. o výchove a vzdelávaní (školský zákon).
	Ak žiak alebo zákonný zástupca žiaka neuhrádza čiastočnú úhradu nákladov na štúdium, možno štúdium ukončiť len k 31. januáru alebo k 30. júnu.


[bookmark: _Toc450810140]9	Personálne zabezpečenie

Vyučovať v ZUŠ v konkrétnom umeleckom odbore môže pedagogický zamestnanec, ktorý spĺňa kvalifikačné predpoklady na výkon pedagogickej činnosti, ktoré sú upravené v zákone č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov, vo vyhláške č. 173/2023 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov v znení neskorších predpisov.

	
[bookmark: _Toc450810141]10	Materiálno-technické a priestorové podmienky školy

Hlavná budova Základnej umeleckej školy Nemšová sa nachádza v mestskej časti Ľuborča, kde sa vyučuje hudobný a výtvarný odbor. Tanečný odbor sa vyučuje v ZŠ Janka Palu v Nemšovej  a v Spojenej katolíckej škole. Časť hudobného odboru v Nemšovej sa vyučuje v priestoroch mestského múzea a literárno – dramatický odbor v priestoroch Kultúrneho centra v Nemšovej.
 Vyučovanie hudobného odboru v Nemšovej prebieha v dvoch budovách ZUŠ v šiestich triedach. Výtvarný odbor má vlastný ateliér s keramickou pecou
ZUŠ Nemšová vyučuje i  žiakov  na elokovaných pracoviskách v Hornom Srní, v Hornej Súči, v Dolnej Súči, v  Soblahove, v Drietome, v Melčiciach -Lieskovom,  v Trenčianskej Turnej a Trenčianskych Stankovciach. Na elokovaných pracoviskách  prebieha vyučovanie na základných školách ,s ktorými má ZUŠ  uzatvorené nájomné zmluvy.

11	Podmienky na zaistenie bezpečnosti a ochrany zdravia pri výchove a vzdelávaní
ZUŠ je povinná zabezpečiť
- bezpečné a zdraviu vyhovujúce podmienky v priestoroch, kde prebieha vyučovanie
 - poučenie žiakov o pravidlách bezpečnosti a ochrany zdravia pri práci 
- vnútornú smernicu školy o zabezpečení dozoru nad žiakmi a vnútro školský poriadok pre žiakov školy
 - pravidelné školenie zamestnancov školy o bezpečnosti a ochrane zdravia pri práci a proti požiaru 
- pravidelné kontroly bezpečnosti a ochrany zdravia a odstraňovanie nedostatkov podľa výsledkov revízií .


 12. Dozor nad žiakmi

 Pri výchovno-vzdelávacom procese dozor nad žiakmi vykonávajú: 
a) v čase vyučovania a pri ostatnej výchovno-vzdelávacej činnosti organizovanej školou pedagogickí zamestnanci školy
 b) pri súťažiach, koncertoch, kultúrnych predstaveniach, výstavách a iných činnostiach organizovaných v sídle školy zamestnanci školy poverení riaditeľom školy 
c) pri podujatiach, na ktorých sa žiak zúčastní mimo školy, jeden pedagogický zamestnanec do počtu 15 žiakov. Ak sa podujatia zúčastní viac ako 15 žiakov, riaditeľ školy zabezpečí účasť ďalšieho pedagogického zamestnanca na každých ďalších 15 žiakov.


13 Vnútorný systém kontroly pedagogických zamestnancov

-tvorí samostatnú smernicu o hodnotení pedagogických zamestnancov

Je založený na: 
-   výkonoch žiakov na koncertoch, vystúpeniach, súťažiach
-   kreativite a aktivite
-   plnení si pracovných povinností
-   výsledkoch z hospitácií
-   plnení si pracovných povinností
[bookmark: _Toc450810143]14	Vnútorný systém kontroly a hodnotenia detí a žiakov

Systém kontroly a hodnotenia žiakov základnej umeleckej školy vychádza zo všeobecných pedagogických a psychologických zásad, rozpracovaných v Metodickom pokyne č. 21/2009-R na klasifikáciu a hodnotenie žiakov základných umeleckých škôl, vydaného MŠ SR.

Zásady hodnotenia a klasifikácie žiakov školy:
Súčasťou výchovno-vzdelávacieho procesu na základnej umeleckej škole je hodnotenie a klasifikácia žiakov. Hodnotia sa vedomosti, zručnosti a návyky žiakov získaných v jednotlivých učebných predmetoch podľa požiadaviek učebných osnov. Žiaci sú klasifikovaní na základe priameho pozorovania činnosti žiakov a pripravenosti na vyučovanie. Vedomosti, zručnosti a návyky sa hodnotia predovšetkým prakticky, ústne alebo písomne. V hodnotení sa uplatňuje primeraná náročnosť, pedagogický takt voči žiakom, rešpektujú sa práva detí. Hodnotenie žiakov môže byť realizované slovne a klasifikáciou. Z čoho vyplýva, že má informatívnu, korekčnú a motivačnú funkciu.
Klasifikácia je ďalšia forma hodnotenia, jej výsledky vyjadrujú prospech žiaka (vyhláška MŠ SR č. 324/2008 Z. z.), určený stupňom na štvorbodovej stupnici.
Prospech žiaka v jednotlivých predmetoch sa klasifikuje stupňami:
a) 1. stupeň – výborný
b) 2. stupeň – chválitebný
c) 3. stupeň – uspokojivý
d) 4. stupeň – neuspokojivý

Záverečné hodnotenie žiakov vychádza z výsledkov súhrnnej klasifikácie na konci prvého  a druhého polroka príslušného školského roka a vyjadruje sa stupňami: 
a) prospel s vyznamenaním,
b) prospel,
c) neprospel.
Žiak prospel s vyznamenaním, ak je z hlavného  predmetu klasifikovaný  stupňom 1 – výborný,  v žiadnom z povinných predmetov nie je klasifikovaný stupňom horším ako 2 – chválitebný a z povinných predmetov nemá horší priemerný prospech ako 1,5.
Žiak prospel, ak ani v jednom z povinných predmetov nie je klasifikovaný stupňom neuspokojivý.
Žiak neprospel, ak má aj po opravnej skúške z niektorého povinného predmetu stupeň 4 – neuspokojivý.

Žiaci v prípravnom štúdiu v jednotlivých umeleckých odboroch sa neklasifikujú, ich štúdium je prípravou na základné štúdium. Hodnotenie s odporúčaním pokračovať alebo nepokračovať v základnom štúdiu sa vykonáva slovne na konci školského roka. Podmienkou prijatia na základné štúdium je splnenie požadovaných predpokladov a hodnotenie s odporúčaním triedneho učiteľa.  
V našej základnej umeleckej škole sa správanie žiakov osobitne neklasifikuje a neovplyvňuje ani klasifikáciu v učebných predmetoch. Na vážnejšie prípady porušovania zásad správania upozorní riaditeľ školy rodiča, v zmysle prijatého vnútorného poriadku školy pre žiakov, ktorý má na zreteli dodržiavanie dohody o právach dieťaťa. 


Postup pri klasifikácii a hodnotení:
Získané vedomosti, zručnosti a návyky, ktoré žiaci dosiahli v učebných predmetoch, sa klasifikujú s požiadavkami učebných osnov. Pri klasifikácii žiakov učiteľ hodnotí dosiahnuté výsledky, ich kvalitu, snahu, aktivitu, samostatnosť, tvorivosť a záujem o študovaný predmet a osobnostný rast žiaka. 
Vo výchovno-vzdelávacom procese sa realizuje priebežná a súhrnná klasifikácia.
Priebežné hodnotenie a klasifikácia prebieha počas celého roka, hodnotia sa postupné čiastkové výsledky žiakov. Systematické hodnotenie s klasifikáciou určuje danú špecifickosť obsahu a formy overovania, posúdenia vedomostí, schopností, zručností, zohľadňujúc individuálne osobitosti žiakov, s prihliadnutím na ich psychickú a fyzickú disponovanosť. 
Na konci prvého a druhého polroka príslušného školského roka sa uskutočňuje súhrnná klasifikácia žiakov zo všetkých povinných a nepovinných vyučovacích predmetov. Pri hodnotení stupňa prospechu v jednotlivých predmetoch na konci klasifikačného obdobia sa klasifikuje kvalita vedomostí, zručností a návykov žiakov. Stupeň klasifikácie zohľadňuje, že žiaci nemuseli v priebehu klasifikačného obdobia z objektívnych alebo subjektívnych príčin v teoretických alebo praktických výkonoch dosahovať stabilné výsledky. Posudzuje výkony žiakov komplexne a objektívne, v súlade so špecifickosťou obsahu príslušného predmetu a umeleckého odboru.

Hudobný odbor
Stupeň 1 – výborný
Žiak je usilovný, vytrvalý, pracuje primerane svojmu veku celistvo, presne a úplne. Samostatne a tvorivo uplatňuje osvojené vedomosti, zručnosti a návyky a úspešne ich rozvíja v individuálnom i skupinovom prejave. Na vyučovanie sa pripravuje systematicky. Jeho prejav je citovo estetický a technicky správny, spravidla bez nedostatkov. Vo vyšších ročníkoch spravidla účinkuje na verejných podujatiach školy i na súťažiach. Má aktívny záujem o hudobné umenie.

Stupeň 2 – chválitebný
Žiak je usilovný, aktívny, prevažne samostatný, tvorivý a pohotový vo všetkých činnostiach, s menšími nedostatkami. Je schopný s pomocou učiteľa využívať zručnosti a návyky v individuálnom aj skupinovom prejave. Žiak sa na vyučovanie pripravuje systematicky. Naštudované skladby dokáže precítene interpretovať iba s menšími technickými, intonačnými alebo rytmickými nedostatkami. 

Stupeň 3 – uspokojivý
Žiak je menej samostatný a aktívny. V poznatkoch, zručnostiach a návykoch, požadovaných učebnými osnovami, má väčšie nedostatky. Potrebuje sústavnú pomoc učiteľa. Je schopný menej  využívať svoje schopnosti, zručnosti a návyky v individuálnom a skupinovom prejave. Príprava na vyučovanie nie je systematická. Ak je žiak na konci školského polroka/roka z hlavného predmetu  klasifikovaný stupňom 3 – uspokojivý, škola mu neumožní si zvoliť žiaden voliteľný (nepovinný) predmet.

Stupeň 4 – neuspokojivý
Žiak klasifikovaný stupňom - neuspokojivý nezvláda požiadavky učebných osnov. Získané minimálne osvojené poznatky a zručnosti v praxi nie je schopný aplikovať. Celkový rozvoj jeho hudobných zručností a schopností je neuspokojivý. Nemá prirodzené schopnosti rozvíjať svoje poznatky a zručnosti v danom odbore. 

Výtvarný odbor
Stupeň 1 – výborný
Žiak je usilovný, vytrvalý, pracuje primerane svojmu veku celistvo, presne a úplne. Je tvorivý a kreatívny vo výtvarnom vyjadrovaní, uplatňuje vlastné nápady. Je schopný sa výtvarne vyjadrovať svojmu veku, má primerané postoje (vkus, názor, nápaditosť, individualita) v oblasti vizuálnej kultúry. Podľa požiadaviek učebných osnov ovláda materiálové a technické zručnosti na vynikajúcej úrovni. Jeho výtvarný prejav je presvedčivý, osobitý a má umeleckú hodnotu. Jeho práca sa vyznačuje úrovňou vnímania, prežívania, fantázie, predstavivosti a vytvárania vlastných koncepcií. Žiak má, primerané svojmu veku, vedomosti z oblasti dejín umenia. V primárnom umeleckom vzdelávaní najmä vedomosti o materiáloch a základných výtvarných technikách a ich nástrojoch; v nižšom sekundárnom umeleckom vzdelávaní vedomosti o štýloch, základných obdobiach a ich predstaviteľov - umelcov a používaných médiách. Má osobitý prístup k riešeniu tém a zadaní, spôsobu výtvarného myslenia, tvorivého uplatňovania svojej fantázie. Dokáže interpretovať vlastný tvorivý výsledok a je tolerantný voči prejavom, názorom a vkusu iných. Dielo zrealizuje primerane svojmu veku a schopnostiam. Má veľký záujem o výtvarné umenie.

Stupeň 2 – chválitebný
Žiak je menej aktívny, samostatný a tvorivý. Má v poznatkoch a zručnostiach, požadovaných učebnými, osnovami menšie nedostatky. Jeho výtvarný prejav je menej spôsobilý a presvedčivý, vyznačuje sa nižšou schopnosťou členiť plochu, slabší prejav v perspektíve a kompozícií umeleckého diela. Techniky spracovania majú menšie chyby. Vo výtvarných zručnostiach a návykoch sa prejavujú menšie nedostatky a nižšia nápaditosť pri realizácii danej témy. Jeho tvorba je realizovaná primerane svojmu veku a schopnostiam. Má záujem o výtvarné umenie.

Stupeň 3 – uspokojivý
Žiak je menej aktívny, samostatný a tvorivý. Jeho poznatky a zručnosti, požadované učebnými osnovami, majú väčšie nedostatky. Výtvarný prejav žiaka je menej presvedčivý a pôsobivý. Jeho zručnosti a návyky majú slabší prejav pri realizácii zadanej témy aj v technike spracovania. Potrebuje sústavnú pomoc učiteľa. Je schopný menej využiť svoje vedomosti a zručnosti v individuálnom a skupinovom prejave. Má menší záujem o výtvarné umenie.

Stupeň 4 – neuspokojivý
Žiak klasifikovaný stupňom - neuspokojivý nezvláda požiadavky učebných osnov. Vo výtvarných činnostiach je väčšinou pasívny. Svoje minimálne osvojené poznatky a zručnosti nie je schopný v praxi aplikovať. Jeho výtvarné schopnosti a zručnosti sú neuspokojivé. Nemá prirodzené schopnosti rozvíjať svoje poznatky a zručnosti v danom odbore. Dielo nedokáže zrealizovať do finálnej podoby. 

Tanečný odbor
Stupeň 1 – výborný
Žiak samostatne a tvorivo aplikuje osvojené vedomosti, zručnosti, návyky vo všetkých tanečných prvkoch a v skladbách podľa požadovaných učebných osnov. Je schopný dostatočne presne, úplne a samostatne aplikovať osvojené vedomosti, zručnosti, návyky  v praxi. Výborne využíva svoje telesné dispozície, ktoré rozvíja v individuálnom i skupinovom prejave. Jeho pohybový prejav je esteticky pôsobivý, osobitý, precítený, presný, výrazový bez nedostatkov. Je usilovný a vytrvalý pri rozvíjaní tanečnej techniky s výrazným hudobným cítením. Má veľký záujem o tanečné umenie.

Stupeň 2 – chválitebný
Žiak je menej samostatný, aktívny a tvorivý. V jeho poznatkoch a zručnostiach, požadovaných učebnými osnovami, sú menšie nedostatky. Využíva svoje schopnosti, zručnosti a návyky v individuálnom a skupinovom prejave. Má iba menšie nedostatky v muzikalite, estetickom, rytmickom cítení a v technickom prevedení prvkov. Osvojené poznatky, zručnosti a návyky aplikuje menej tvorivo. Má záujem o tanečné umenie.

Stupeň 3 – uspokojivý
Žiak je menej samostatný, aktívny a tvorivý. V jeho  poznatkoch a zručnostiach, požadovaných učebnými osnovami, sú väčšie nedostatky. Menej využíva svoje schopnosti a zručnosti v individuálnom a skupinovom prejave. Čiastočne mu chýba muzikalita a estetické cítenie, častejšie sa vyskytujú technické nedostatky a rytmické nepresnosti. Žiak vyžaduje sústavnú pomoc a usmerňovanie učiteľa. Je schopný svoje osvojené poznatky, zručnosti a návyky aplikovať len s pomocou učiteľa. Má menší záujem o tanečné umenie.

Stupeň 4 - neuspokojivý
Žiak klasifikovaný stupňom – neuspokojivý nezvláda požiadavky učebných osnov. Svoje minimálne osvojené poznatky a zručnosti nevie aplikovať v praxi. Chýba mu usilovnosť, vytrvalosť, hudobné cítenie, tvorivé schopnosti a záujem o tanec. V jeho činnostiach sa prejavujú závažné nedostatky a tanečné prejavy sú na nízkej estetickej a technickej úrovni. Nemá prirodzené  schopnosti, zručnosti rozvíjať v danom odbore. Žiak nie je schopný zapamätať si nadväznosť jednotlivých tanečných prvkov.


Literárno-dramatický odbor

Stupeň 1 – výborný
Žiak ovláda poznatky a zručnosti požadované učebnými osnovami dostatočne celistvo, presne a úplne. V dramatických činnostiach je aktívny, tvorivý a samostatný. Výborne využíva svoje osobné predpoklady, ktoré rozvíja v individuálnom a skupinovom prejave. Jeho dramatický a slovesný prejav je esteticky pôsobivý z hľadiska rečových, pamäťových, vyjadrovacích a pohybových zložiek. Osvojené poznatky, zručnosti a návyky aplikuje tvorivo, dokáže ich predviesť na verejných podujatiach školy a súťažiach. Má aktívny záujem o dramatické umenie a literatúru.

Stupeň 2 – chválitebný
 	Žiak má v poznatkoch a zručnostiach požadovaných učebnými osnovami menšie nedostatky. Je usilovný, aktívny, prevažne samostatný, pohotový, tvorivý. Jeho dramatický a slovesný prejav má menšie nedostatky z hľadiska rečových, pamäťových, vyjadrovacích a pohybových zložiek. Využíva svoje schopnosti v individuálnom i skupinovom prejave. Vedomosti z oblasti literatúry, princípov dramatickej hry, spevu a pohybu uplatňuje s menšou pomocou učiteľa. Osvojené poznatky, zručnosti a návyky aplikuje spravidla samostatne a dokáže ich predviesť na menej významných podujatiach školy. Má záujem o dramatické umenie a literatúru.

Stupeň 3 – uspokojivý
Žiak má v poznatkoch a zručnostiach požadovaných učebnými osnovami väčšie nedostatky. Je menej aktívny, samostatný, pohotový a tvorivý. Menej využíva svoje schopnosti, zručnosti a návyky v individuálnom a skupinovom prejave. Vedomosti z oblasti literatúry, princípov dramatickej hry, spevu a pohybu uplatňuje s výraznou pomocou učiteľa a dokáže ich predviesť len na triednych podujatiach. Má menší záujem o dramatické umenie a literatúru.

Stupeň 4 – neuspokojivý
Žiak nezvláda požiadavky učebných osnov. Vo všetkých činnostiach je prevažne pasívny a rozvoj jeho zručností a schopností je neuspokojivý, v jeho činnostiach sa prejavujú závažne nedostatky. Literárno-dramatický prejav je väčšinou chybný a málo estetický. Minimálne osvojené vyjadrovacie a pohybové prostriedky na dosiahnutie elementárnych zákonitostí dramatickej hry nevie aplikovať v praxi ani s pomocou učiteľa. Neprejavuje záujem o estetiku reči, hry, deja a nevyvíja potrebné úsilie o štúdium. Celkový rozvoj jeho schopností, zručností a návykov v dramatickom umení je neuspokojivý. Nemá záujem o dramatické umenie, literatúru ani o štúdium v ZUŠ.


Hodnotiaci stupeň prospechu u povinných i nepovinných predmetov v jednotlivých odboroch na konci klasifikačného obdobia určuje kvalitu vedomostí i zručností, ktorú žiaci dosiahli na konci klasifikačného obdobia. Pri klasifikácii sa zohľadňuje celkový prospech žiakov, ako aj výsledky skúšok a prehrávok, účinkovanie na rôznych druhoch podujatí a vystúpení v škole i mimo nej, prezentácia na výstavách, účasť a výsledky v súťažiach. V hodnotení učiteľ zohľadňuje objektívne a subjektívne príčiny ovplyvňujúce  teoretické alebo praktické výkony žiakov. Hodnotí výkony žiakov komplexne a objektívne v súlade so špecifickosťou obsahu príslušného predmetu a odboru. Učiteľ je povinný viest evidenciu o každej klasifikácii žiaka v triednej knihe a žiackej knižke.
Ak sa vyskytnú závažné objektívne príčiny, z dôvodu ktorých nebolo možné žiakov klasifikovať a následne hodnotiť v riadnom termíne v prvom polroku, žiaci sa za prvý polrok nehodnotia. Náhradný termín je učený riaditeľom, a to spravidla tak, aby sa hodnotenie žiakov mohlo vykonať najneskôr do dvoch mesiacov po skončení prvého polroka. Ak nie je možné žiakov hodnotiť za prvý polrok ani v náhradnom termíne, žiaci sa za prvý polrok nehodnotia.
Ak sa rovnaká situácia zopakuje na konci školského roka, teda žiaci nemôžu byť klasifikovaní, riaditeľ určí náhradný termín, a to tak, aby sa hodnotenie žiakov vykonalo  v poslednom týždni augusta. Ak nie je možné žiakov hodnotiť za druhý polrok ani v náhradnom termíne, žiaci sa za druhý polrok nehodnotia. Žiak na vysvedčení má uvedenú doložku „Žiak nebol klasifikovaný a opakuje ročník“.
O komisionálne preskúšanie jednotlivých predmetov, môže žiak alebo jeho zákonný zástupca požiadať na konci prvého  alebo druhého polroka, do siedmich dní odo dňa, keď bolo žiakovi vydané vysvedčenie. Ak daný predmet je vyučovaný riaditeľom školy, môže žiak alebo jeho zákonný zástupca požiadať o preskúšanie zriaďovateľa školy. Preskúšať žiaka nemožno, ak bol v klasifikačnom období z vyučovacieho predmetu klasifikovaný na základe komisionálnej skúšky. 
Ak sú žiaci, na konci školského roka, klasifikovaní z niektorého predmetu okrem hlavného predmetu stupňom neuspokojivý, môžu vykonať opravnú skúšku ( § 10 ods. 1 vyhlášky č. 324/2008 Z. z.). Tá sa býva spravidla vykonaná posledný týždeň letných prázdnin. Termín skúšky určuje riaditeľ školy.
Z dôvodu vymeškania veľkého počtu hodín, ktoré neboli písomne ospravedlnené zákonným zástupcom, nie je možné hodnotiť žiakov z niektorého alebo zo všetkých vyučovacích predmetov. Celková klasifikácia na konci klasifikačného obdobia bude nahradená slovom neabsolvoval a celkové hodnotenie bude neprospel. Každý takýto prípad bude individuálne posudzovaný na klasifikačnej porade.

